CELEX: C2007/283/41
Language: fi
Date: 2007-11-24 00:00:00
Title: Asia C-444/07: Ennakkoratkaisupyyntö, jonka Sąd Rejonowy Gdańsk-Pólnoc w Gdańsku (Puolan tasavalta) on esittänyt 27.9.2007 — MG PROBUD Gdynia sp. z o.o. w Gdyni v. Hauptzollamt Saarbrücken

24.11.2007   
            
            
               FI
            
            
               Euroopan unionin virallinen lehti
            
            
               C 283/23
            
         Ennakkoratkaisupyyntö, jonka Sąd Rejonowy Gdańsk-Pólnoc w Gdańsku (Puolan tasavalta) on esittänyt 27.9.2007 — MG PROBUD Gdynia sp. z o.o. w Gdyni v. Hauptzollamt Saarbrücken
   (Asia C-444/07)
   (2007/C 283/41)
   Oikeudenkäyntikieli: puola
   Ennakkoratkaisua pyytänyt tuomioistuin
   Sąd Rejonowy Gdańsk-Pólnoc w Gdańsku
   Pääasian asianosaiset
   
      Kantaja: MG Probud Gdynia Sp. z o.o. w Gdyni
   
      Vastaaja: Hauptzollamt Saarbrücken
   Ennakkoratkaisukysymykset
   
               1)
            
            
               Kun otetaan huomioon maksukyvyttömyysmenettelyistä 29.5.2000 annetun neuvoston asetuksen (EY) N:o 1346/2000 3, 4, 16,17 ja 25 artikla, eli säännökset menettelyn aloitusvaltion tuomioistuimen toimivallasta, kyseiseen menettelyyn sovellettavasta lainsäädännöstä sekä maksukyvyttömyysmenettelyn tunnustamisen edellytyksistä ja vaikutuksista, ovatko siinä tapauksessa, että tämän asetuksen 5 ja 10 artiklan soveltamisedellytykset eivät täyty, jäsenvaltion kansalliset hallintoviranomaiset oikeutettuja ulosmittaamaan taloudellisen toimijan pankkitilillä olevat varat sen jälkeen, kun toisessa jäsenvaltiossa on aloitettu taloudellisen toimijan omaisuutta koskeva maksukyvyttömyysmenettely (toteuttamalla omaisuuden takavarikointi), vastoin menettelyn aloitusvaltion kansallisen oikeuden säännöksiä (asetuksen N:o 1346/2000 (1) 4 artikla)?
            
         
               2)
            
            
               Kun otetaan huomioon maksukyvyttömyysmenettelyistä 29.5.2000 annetun neuvoston asetuksen (EY) N:o 1346/2000 25 artiklan 1 kohta ja sitä seuraavat kohdat, voivatko sellaisen jäsenvaltion viranomaiset, jossa ei ole aloitettu sekundäärimenettelyä ja jonka on 16 artiklan mukaan tunnustettava maksukyvyttömyysmenettely, kieltäytyä tunnustamasta menettelyn aloitusvaltion maksukyvyttömyysmenettelyn kulusta ja päättämisestä tehtyjä päätöksiä vetoamalla tuomioistuimen toimivallasta sekä tuomioiden täytäntöönpanosta yksityisoikeuden alalla tehdyn Brysselin yleissopimuksen 31–51 artiklan mukaisesti kansallisiin säännöksiin?
            
         
      (1)  EYVL L 160, s. 1.